Kvinder for kvinder | F-Frekvensen.dk\nKvinder for kvinder\nNår jeg fortæller folk, at jeg er feminist, sker der som regel ét ud af to scenarier:\n1. De går komplet i baglås, mens der efterfølgende bliver klaget over hele den feministiske bevægelse, hvordan den er styret af lesbiske mandehadere (læs: feminazier), og hvordan ligestilling er lige så utopisk som politikere, der overholder valgkampsløfter\n2. Man bliver nysgerrigt spurgt om hvorfor\nNu skal jeg fortælle jer, hvorfor jeg er feminist.\nFeminisme er et ord, der har haft stor betydning i den danske kultur. Selve ordet giver straks indre billeder af det kvindelige symbol formet som en hævet knytnæve. Ser vi tilbage i historien var der brug for en bevægelse, der kunne sætte kvinderne fri fra hjemmets lænker og kønsrollernes bånd. Her kom Rødstrømpebevægelsen på banen i 1970 og hjalp kvinder med at kæmpe for lige rettigheder.\nDen radikale venstreorienterede bevægelse, der havde kvindefrigørelse som primær agenda, fungerede prima for 46 år siden. Det var tiltrængt og et vigtigt skridt på vejen. Jeg husker tydeligt min mormors historier om sit ønske om at komme ud på arbejdsmarkedet og tjene penge ligesom min morfar. Men da min morfar ikke syntes, det var en god idé, forblev min mormor hjemmegående i alle 60 år, de var gift. Dengang forstod jeg ikke præcist, hvad det drejede sig om, men jo ældre jeg blev, jo klarere blev det for mig, at min mormor havde brug for kvindekamp og for at blive hørt i det fællesskab.\nMin mor blev født i 1964 og voksede derfor op med kampen for ligestilling. Nok var hendes liv alt for kort, men i de 47 år hun var til, var hun bestemt ikke bleg for at gå sin egen vej. Hun var en ildsjæl, der kæmpede for karrieren, familien og vennerne. Men hun lagde aldrig skjul på, at hun ikke kunne kæmpe alene. ”Det er vigtigt for mig at omgås stærke kvinder”, sagde hun engang. Kvinder som min mor inspirerer andre kvinder til at kæmpe videre. Fællesskabet gør os stærkere. Derfor værnede hun meget om sine veninder og forsøgte at opretholde et tæt søsterligt bånd til dem alle. Vi må aldrig glemme det fællesskab. Hvad min mormor ikke fik opfyldt af ønsker, fik min mor lov til at efterleve. Derfor er jeg personligt meget taknemmelig over Rødstrømpernes kamp og hvad, de har formået at gøre af forskel. Derfor er jeg feminist.\nMen her er vi – 46 år senere. Hvad kan vi gøre for at fuldende opgaven?\nJeg indrømmer gerne, at jeg er en dagdrømmer i stor stil. I min lille drømmeverden har jeg tit ønsket om at forene kvinder (igen) i et fællesskab med en fælles stemme. Når jeg åbner mine øjne, og virkeligheden rammer mig igen, bliver jeg altid enig med mig selv om, at en drøm kun kan blive til virkelighed, hvis der bliver gjort noget aktivt. Min omverden har vist mig, at der bliver gjort en masse for kvinder – og den opgave vil jeg gerne tage del i. Derfor sidder jeg her og forsøger at blive en del af fællesskabet via mine ord.\nDet første, som jeg ønsker se ske, det er, at vi bliver bedre til at støtte, respektere og passe på hinanden. Jeg ved ikke, om det har noget med min alder og/eller erfaring at gøre, men jeg ser en nødvendighed i, at vi skal kæmpe bravt. Lad os starte kvinder imellem.\nSvensk forskning viste i 2013, at piger mobber mere på nettet og generelt er mere udsatte som mobbeofre på internettet. Selvom tallene stammer fra Sverige og er tre år gamle, mener jeg stadig, at mobning i den digitale alder er værd at tage op i feministiske debatter. Det er ikke længe siden, at et nøgenbillede af 14-årige Lærke fra Aarhus gik viralt på nettet. Jeg ved ikke engang, hvad der er værst. At hendes veninde tog billedet i smug, at folk ikke kan holde snitterne fra at sende det videre, eller at man simpelthen ikke kan stille noget som helst op fra myndighedernes side for at få det fjernet.\nHvad er det helt præcist, der er gået galt her? Hvor kommer den lyst til at ydmyge andre mennesker fra? Her mener jeg, at vi er nødt til at forbedre vores karakter, prøve at vende blikket indad og tænke: ”Hvis det var mig eller min veninde i den situation, hvad ville jeg så gøre?” før vi handler impulsivt. Jeg husker en tid, hvor små papirsedler var slemme, når man fandt sit navn på dem, men det her er så lavt et niveau, at jeg næsten ikke har ord for det. Det er så dybt latterligt. Jeg håber, vi kan lære at styrke hinanden og stoppe med at se morskab i andre menneskers skrøbelighed.\nJeg tror og håber, at feminismen kan hjælpe os med at forbedre kvinders indbyrdes forhold og derved hjælpe os med at huske på det fællesskab, der engang var. Jeg fandt en artikel fra 2009 i Politiken som hed Kvinder mobber andre kvinder. Gæt hvad indledningen var? ”Kvinde er kvinde værst”. Det ramte et ømt punkt i mig, jeg ikke vidste, jeg havde. Lad os nu stå sammen! Alle os, der er vokset op i 1990’erne ved sgu da, hvad Girl Power er – så kom nu!.\nNoget andet jeg ønsker at kæmpe for er kvinders seksualitet. Jeg kan lige så godt afsløre, at hvis det ideelle antal af sexpartnere (set både fra mænd og kvinders synspunkt) er 10, så er jeg lidt på udebane. Hvorfor der overhovedet skal være et ”ideelt antal” forstår jeg ikke. Vi har alle en historie og nogle forudsætninger, som gør, at vi vælger de sexpartnere, vi gør.\nMyter om kvinders seksualitet lever i bedste velgående. Den der springer mest i øjnene på mig er, at mænd har mere lyst til sex end kvinder. Forskeren Kristin Mark mener, at sådanne myter bør aflives, da de er med til at opretholde en idé om, at der er stor forskel på mænd og kvinders seksualitet. Tak, for det, Q! Det var lige, hvad jeg havde brug for at læse. Jeg har den samme holdning, så det var rart at få bekræftet.\nLige siden jeg fik smidt i hovedet, at jeg ikke er en pige, man forelsker sig i, fordi en fyr mente, at jeg var billig, har jeg haft den holdning. Jeg var 17 år og allerede dengang tænkte jeg: ”Hvorfor må jeg ikke have sex med, hvem jeg end finder tiltrækkende nok til at være intim med uden at få et stempel i panden, som om jeg har gjort noget beskidt?”. Er mit behov virkelig lig med en degradering i samfundet? I så fald vil jeg ikke være med til det. Vi befinder os i 2016 og jeg undrer mig tit over, om vi virkelig er så fastgroede i de oldgamle religioners tolkninger af seksualitet, at vi ikke kan se udover det og i stedet omfavne idéen, at kvinder også har behov, der skal opfyldes.\nJeg talte om oralsex med en veninde på et tidspunkt og midt i hendes begejstring sagde hun (så sød, som hun er): ”Ej, vi skal stoppe og være gode piger.”, hvorefter det fløj ud af min mund: ”Gode piger giver også blowjobs.”\nVi er opdragede til at skulle være gode piger. Jeg kender sætningen og forstår uden tvivl, hvad der fik hende til at sige det, men vi skal have brudt det mønster. Skammen ved sex skal vi vænne os af med. Det er da usundt. Vi er jo driftsstyrede væsener, som har behov, der skal stilles. Selvom ikke alle af os passer ind i ”pæn pige”-kategorien er vi stadig gode mennesker. Lad os nu stå ved, at vi godt kan lide sex, og at der ikke er noget syndigt over det. Måske er det let nok for mig at udtale mig om, da jeg kommer fra et frit hippie hjem, hvor sex var alt andet end tabubelagt og absolut ikke noget, man skammede sig over, så længe man kunne se sig selv i øjnene og stå ved sine valg. For det takker jeg mine forældre for aldrig at have fået mig til at skamme mig.\nDet tredje og det sidste på dagens dagsorden, som jeg ønsker se forandret i verden, er hele tendensen i forhold til kvinders ekstreme kropsidealer. Jeg mener ikke, at det kun er kvinder, der kæmper med at nå urealistiske standarder, men dette blogindlæg fokuserer primært på den ene side af sagen.\nVerden er fyldt med smukke kvinder, lige fra Beyoncé til Kronprinsesse Mary, fra den lokale Fakta-pige til din sidemakker i klassen, ja faktisk befinder de sig i alle verdenshjørner. Alene det faktum må da betyde, at vi ikke skal forholde os til én eller to slags skønhedsidealer. Vi skal da forholde os til vores eget!\nJeg synes, det er enormt fedt, at modeverdenen så småt er ved at vende, så der kommer flere fyldige kvinder ud i det offentlige rum. Big ups. Jeg håber dog ikke, at det udvikler sig således, at der bliver ført hetz mod dem med en slank statur. Jeg har en veninde, som har nogenlunde samme kropsbygning som mig, og vi talte tit om, da vi var yngre, hvordan fremmede ville kommentere på vores krop. ”Hold kæft, du er tynd.” og ”Får du ikke nok at spise?” var to sætninger ud af mange, der blev udbrudt meget pludseligt, hvad enten vi gik på gaden, var med offentlig transport eller skulle prøve tøj inde i byens butikker. Det er ikke ret mange år siden, jeg gik helt i baglås over små opslag på de sociale medier som: ”Real men want meat, only dogs go for bones” og poster i retningen af, at det kun er ”rigtige kvinder” der har former. Det er helt fair, at man prøver at bryde en tendens, men det nytter sgu da ikke noget, at man bare kaster bolden videre. Det er netop her, vi igen bør stå sammen og kæmpe for retten til at være smukke i vores forskelligheder.\nJeg faldt over en fed artikel fra DR, hvor der står noget klogt:\n”Den nye tendens er bevægelsen væk fra det metroseksuelle til det spornoseksuelle. Der er sport og porno i et. Man skal fremstille sin krop som både sexet og fit. Man skal hive ned i buksen og op i blusen. Og det gælder både mænd og kvinder, forklarer Lise Dilling-Hansen.”\nBum. Jeg synes, det er helt fint, hvis man vil være sund og trænet, men til tider synes jeg, det ender ud i ekstremerne. Ligesom mange andre, er jeg stor fan af naturlig skønhed. Hermed er det ikke sagt, at jeg på noget tidspunkt vil kæmpe for at fratage nogen retten for at få lavet det ene eller andet ved krop og ansigt, men jeg vil altid stille mig kritisk over for det. Det hele foregår inde i hjernen og de impulser, vi reagerer på.\nNår jeg ser mig selv i spejlet, kommer der da ofte tanker op, som byder op til dans med sammenligninger med kvinder, som jeg har set, men ikke engang kender. ”Årh, jeg ville ønske, jeg havde en kæbelinje som Hailey Baldwin… Ja, eller lange tynde ben som hende der Philine fra Instagram. Hvorfor stoppe dér? Jeg vil også have bryster som Emily Ratajkowski, læber som Cindy Kimberly og en hud som Winona Ryder!” STOP. Det er tvangstanker i stor stil. Udvendig skønhed betyder simpelthen så meget for os, at vi glemmer, hvem vi er. Jeg ved, hvem jeg er. Jeg har arvet stort set 90 % af min mors udseende og 90 % af min fars sind. Jeg har ar fra tidligere urenheder i ansigtet, en bleg hud som ikke tåler sollys, en næse der breder sig i ansigtet, når jeg smiler, en pariserrøv som jeg ikke aner hvor kommer fra, lyseblå øjne, rødligt skær i mit hår, 173 cm i højde, en almindelig c-skål, strækmærker på inderlår og meget mærkelige tæer. Det er alt sammen noget, der viser historien om mig, hvordan jeg er blevet til og hvordan jeg har levet mit liv. Ser du ud på en anderledes måde? Fint! Byd det velkommen og elsk dig selv for den, du er. Skønhed på ydersiden er alligevel kun til låns. Skønhed på indersiden er for evigt.\nLad os bruge feminismens ånd og kampgejst til at få alle og enhvers individuelle skønhed til at blomstre i stedet for at svømme med strømmen og gå efter noget bestemt. Er jeg den eneste, der synes, det er dybt godnat og ekstremt kedeligt at blive ved med at køre i den samme rille? Det er ikke min opfattelse.\nPhoto credit: https://papaeleele.wordpress.com/2015/07/03/feminism-toward-an-understanding-of-social-media-in-fourth-wave-feminism/\n 19. marts, 2016\n Kategoriseret i Feminisme\n Tagget i , Feminisme, Sammenhold\n Skrevet af Anka Grahndin\nTil min 17-års fødselsdagsfest var der en fyr, som sagde at jeg ikke er en pige, man forelsker sig i, fordi han mente, at jeg var billig. I dag fortalte min juralærer mig, at billig betyder ”nyttig”. Så i min verden har alle mennesker den samme nytteværdi. Se dét er ligestilling.


Custombygget VL1500 Vi har Midtjyllands største udvalg i brugte mc'er med mere end 200 på lager, og med sikkerhed en der passer til dig. Vi tilbyder attraktiv finansiering fra 2,99% ved 20% i udbetaling. Forelsket i en af vores mc'er men bosat langt væk - Fortvivl ej, vi bringer gratis ud i Jylland og på Fyn og Sjælland. Vi sælger mange mc’er i øjeblikket, så ring inden du kommer for at se på denne mc, så du ikke risikerer at køre forgæves. Vi mangler MC'er i øjeblikket og tager gerne MC'er i bytte eller køber i ren handel. Kontakt os hvis du skal af med en MC.


The Lost Distillery Company Dalaruan | Bills Bar\nThe Lost Distillery Company Dalaruan\nDen næst mest kraftige på skalaen, af alle whiskyerne fra The Lost Distillery Company.\nWhisky > The Lost Distillery Company > The Lost Distillery Company Dalaruan\nDenne whisky har nogle gode aroma af krydderi, frugt og maritim tørv. På ganen fornemmes søde modne frugter og røg. I dens finish får du røg, der fører til havsalt.\nWhiskyen er et ægteskab mellem flere aldrede single malt whiskyer, lavet på 100% single malt. Der er ikke tilsat ekstra farve, og den er ikke kølefiltreret. Dalaruan er en moderne fortolkning af det legendariske Dalaruan Campbeltown Distillery. Destilleriet gjorde brug af romfade, for at give whiskyen antydninger til tropiske frugter og karamelnoter.\nDalaruan Distillery har en usædvanlig historie om, hvordan dets grundlægger, Charles Colvill, engang måtte dele en hotelseng på Islay, med en besøgende afgiftsofficer, der fortalte ham udførligt om whiskyindustrien på øen.\nCharles opgav således at være en omrejsende Cartwright (vognproducent) og kastede sig ud i et whiskyeventyr, som førte til betydelig succes.\nDalaruan Distillery bestod oprindeligt af:\nCharles Colvill, vognproducent og grundlægger\nDavid Colville, forfatter og bankmand, som finansierede eventyret.\nJohn Colville, som var malster og far til David\nRalph Langlands, købmand\nOg sidst men ikke mindst Daniel Greenlees fra Hazelburn Distillery, som kunne bibringe knowhow\nI 1838, efter Ralph Langlands' død, købte John McMurchy hans andel.\nDalaruan Distillery havde hjemme i Campbeltown, som blev kaldt "Whiskyhovedstaden" på grund af Crosshill Loch. Den blev lavet, for at opmuntre og tillokke whiskyproducenter til at slå sig ned. Vandet bestod af kildevand og løb over kalksten, som filtrerede urenheder fra og tilføjede mineraler. Derudover var det et område med masser af regn, så de skulle heller ikke slås med mangel på vand, som andre stedre i landet.\nPå sit højeste husede byen 34 destillerier.\nDesværre blev byens økonomi ramt af den perfekte storm, der tvang den i knæ. Campbeltowns kollaps i 1920'erne skyldtes overproduktion, amerikansk forbud, producenternes Speyside præference, virkningen af minimumsaldring og skattestigningen efter krigen.\nDestillationsfamilier blev tvunget til at søge et bedre liv i udlandet og ved Dalaruans lukning i 1925, blev det gamle inventar solgt og bygningerne revet ned. De blev erstattet af et boligområde, omdøbt til Parliaments Place. Det er en tragedie, at denne legendariske by gik tabt for historien.


Her kan du næsten halvere prisen for togbilletten - Tyskland.dk\nREJSE, TRANSPORT, ØKONOMI\nJan Larsen 14-12-16 ~2 minutters læsning · 283 ord\nHvis du gerne vil køre ud i Tyskland og Europa med tog, så er Flensborg byen at rejse ud fra - og købe billet i. Her kan du få næsten to togbilletter til den destination, som du får én togbillet for hos DSB. Det viser en undersøgelse, som Graenseguiden.dk har lavet.\nGuiden har tjekket prisen på en togbillet fra Flensborg til München og tilbage igen i perioden fra 13-12-16 til 16-12-16 med Deutsche Bahn. Den tyske pris for en tur-retur rejse havner mellem EUR 58 og EUR 110 - afhængig af ugedag. Til sammenligning koster den tilsvarende rejse fra Kolding EUR 200 med DSB-billet. Altså næsten det dobbelte.\nPrisforskellen løber med andre ord op i ca. DKK 700, og det er rigeligt til at betale en DSB-rejse fra Kolding til Flensborg. Den kan nemlig klares for DKK 55 pr. vej på orange billet.\nForklaringen på billige togbilletter fra Flensborg er bl.a., at den tyske pris på de bedste dage kommer helt ned på EUR 29 mellem Flensborg og Bayerns hovedstad.\nEn tilsvarende sammenligning af prisen for en togrejse til Paris falder ud på samme måde. Pris for en enkeltbillet fra Flensborg med togskift i Hamborg og Karlsruhe: DKK 1582. Pris fra Kolding: DKK 3100.\nFlensborg Avis har udvidet sammenligningen til også at tjekke prisen for en flybillet fra Nordtyskland/Danmark og Paris og hjem igen i perioden 13-12-16 til 16-12-16, og her er forskellen endnu større. Prisen er nemlig EUR 68 fra Hamborg og EUR 161 fra Billund.\nDesuden har avisen fundet frem til, at en togrejse fra Flensborg til Berlin koster EUR 58 i perioden fra 11-1-17 til 16-1-17. Ifølge DSB’s hjemmeside koster det mindst EUR 100 at komme til den tyske hovedstad.\n- Togrejse til Paris koster det halve\n- Billigst med kort transport til arbejdet\n- Billigst at pendle lange ture i\n- Billigst med de kortere pendlerture\n- Her får du verdens billigste taxa-tur\nNæste bidrag Flyt kommaet en tak, og du har din skat\nForegående bidrag En lærer tjener ca. DKK 50.000 om måneden


Proteinpulver L-carnitin - Find vores bedste anbefalinger. Kig her! \nSe mere vedrørende Proteinpulver L-carnitin her\nMojn, og velkommen til denne webside, lavet på baggrund af søgningen på ordene Proteinpulver L-carnitin. Vi ønsker, at du finder det, som du leder efter vha. vores links, som vi præsenterer lige her for dig, som muligvis leder efter flere informationer i relation til Proteinpulver L-carnitin. Se videre her, eller tryk med det samme videre på et af de anbefalede annoncelinks, som sikkert bør føre dig videre til det, du leder efter.\nProteinpulver L-carnitin - Spørgsmål?\nFandt du ikke nøjagtig det, som du leder efter ved hjælp af vores partnere, som vi til, og som skulle have en relation til Proteinpulver L-carnitin, hjælper vi også med råd herom. Du kan hive fat i os via vores kontakt-side. Jævnfør vores data plejer det at være tilstrækkeligt at følge vores henvisninger om Proteinpulver L-carnitin, men er dette ikke tilfredsstillende, så kontakt os venligst. Vi besvarer for det meste spørgsmål inden for 1-10 arbejdsdage.\nHvad er denne webside om Proteinpulver L-carnitin egentlig?\nDenne side er genereret ud fra ordet "Proteinpulver L-carnitin" med forudfatning om, at det er enten akkurat dette keyword eller med stor sandsynlighed et beslægtet ord, som du har indtastet på en søgemaskine, f.eks. Google eller YouTube. Vi prøver at bidrage til din forspørgsel med brugbare henvisninger, som hyppigst er sponsoreret eller præfereret af vores redaktion.


Ændring af Bekendtgørelse om individuel måling\n18. aug 2020 Høringssvar\nDansk Fjernvarme har afgivet høringssvar på Trafik-, Bygge- og Boligstyrelsens høring over ændring af Bekendtgørelse om individuel måling af el, gas, vand, varme og køling.\nM: 23 45 07 61\nÆndringen implementerer kravene fra EU’s Energieffektivitetsdirektiv om, at alle nye fjernvarmemålere, der installeres efter 25. oktober 2020, skal være fjernaflæselige anordninger, samt at alle fjernvarmemålere skal være det senest 1. januar 2027.\nDet er i bekendtgørelsen ikke defineret, hvad der forstås ved ”fjernaflæselige anordninger”, men styrelsen har givet Dansk Fjernvarme et skriftligt svar på, at begrebet skal fortolkes bredt, hvormed drive-by-teknologi også anses som en form for fjernaflæsning. Herudover har Dansk Fjernvarme bedt om at få styrelsens bekræftelse eller præcisering af nogle fortolkningsspørgsmål.\nDen tilsvarende høring fra Energistyrelsen, der skal implementere delen fra Energieffektivitetsdirektivet med krav til levering af forbrugs- og faktureringsoplysninger, når der er fjernaflæselige målere, er nu også kommet i høring. Den kan findes på Høringsportalen, og Dansk Fjernvarme modtager gerne input til høringssvar.\nDansk Fjernvarmes bemærkninger til Høring over udkast til bekendtgørelse om ændring af bekendtgørelse om indivi- duel måling af el, gas, vand, varme og køling\nDansk Fjernvarme kan konstatere, at kravene fra Energieffektivitetsdirektivet (EED) er im- plementeret med meget generelle formuleringer i udkastet til bekendtgørelsen. Dansk Fjernvarme finder det som udgangspunkt fornuftigt, at der laves en sådan minimumsim- plementering, da det giver størst mulig fleksibilitet ift. tekniske løsninger mv.\nForslaget til bekendtgørelsen giver anledning til tre spørgsmål, som Dansk Fjernvarme ønsker besvaret med henblik på at kunne vejlede fjernvarmeselskaberne bedre:\n1. Definition af fjernaflæselige anordninger\nDet er ikke defineret i bekendtgørelsen, hvad ”fjernaflæselige målere” er. I EE-direkti- vet er det overladt til medlemslandene at beslutte, om drive-by-teknologier skal anses som fjernaflæsning. Jævnfør Kommissionens henstilling1 afsnit 6.1 har denne defini- tion betydning for, hvordan kravene til fjernaflæsning jf. EED artikel 9c kan overhol- des, samt for om oplysningskravene jf. EED bilag VIIa punkt 2 er gældende.\nTrafik-, Bygge- og Boligstyrelsen har i en mail til Dansk Fjernvarme d. 03-07-2020 op- lyst at ”Årsagen til, at udkastet til bekendtgørelsen er formuleret bredt er, at TBST fo- retager en minimumimplementering af kravene, hvormed drive-by-teknologi er en form for fjernaflæselighed. Definitionen beskrives i vejledningen, som forventes opda- teret den 1. januar 2021.”\nDansk Fjernvarme vejleder på denne baggrund fjernvarmeselskaberne ud fra, at alle fjernvarmemålere der kan aflæses, uden at det kræver fysisk adgang til bygningen, går under definitionen ”fjernaflæselige anordninger”.\nKan Trafik-, Bygge- og Boligstyrelsen bekræfte denne forståelse?\nDansk fjernvarme forstår kravene til installation af fjernaflæselige målere efter 25. ok- tober 2020 og senest 1. januar 2027 sådan, at der i Bekendtgørelse om individuel måling af el, gas, vand, varme og køling udelukkende er et komponentkrav. Altså at der skal installeres målere, som det er teknisk muligt at fjernaflæse, men at der ikke er et krav om, at måleren faktisk skal fjernaflæses i praksis for at overholde bekendtgørelsen.\nDette har betydning for selskaber, som i dag har manuel aflæsning af målere. Tidsfri- sten er for kort til, at selskaberne kan lave den nødvendige planlægning og udførelse af et fjernaflæsningsystem (antenner, it-system, mv.), ligesom at der skal afsættes midler i budgettet til dette.\nDet har også betydning for, om Energistyrelsen i deres krav til leverings af hyppige forbrugsoplysninger kan give en fleksibilitet/undtagelse, når enkelte eller få målere udskiftes i et område med manuel aflæsning f.eks. i forbindelse med stikprøvekontrol.\nKan Trafik-, Bygge- og Boligstyrelsen bekræfte denne fortolkning af bekendtgørelsens krav til ”fjernaflæselige målere”?\nSom Dansk Fjernvarme læser bekendtgørelsen og Energieffektivitetsdirektivet, er der ingen dispensationsmuligheder ift. at have fjernaflæste målere. Undtagelsesbestem- melserne i §11 og §13 i nuværende BEK nr 563 af 02/06/2014 kommer, som Dansk Fjernvarme læser dem, ikke til at dække kravene.\nEn forbruger kan altså ikke nægte at få installeret en fjernaflæst måler, ligesom fjern- varmeselskaberne eller myndighederne ikke har mulighed for at dispensere for kra- vet.\nKan Trafik-, Bygge- og Boligstyrelsen bekræfte dette? Hvis ikke, i hvilke situationer kan der så gives dispensation, og hvilken instans kan give dispensationen?\nDansk Fjernvarme takker for muligheden for at kommentere på forslaget.\n1 KOMMISSIONENS HENSTILLING (EU) 2019/1660 af 25. september 2019 om gennemførelse af de nye be- stemmelser om måling og fakturering i forbindelse med energieffektivitetsdirektiv 2012/27/EU


Stjerneadvokat risikerer selvmål | TV2 ØST\nStjerneadvokat risikerer selvmål\nAdvokat Michael Juul Eriksen risikerer at blive afbeskikket som forsvarer for den svindeltiltalte, tidligere servicechef i Ringsted Kommune.\n11. nov 2010, kl. 13:45\nHan stiller spørgsmålstegn ved dommerens høje alder, når sagen skal for retten igen næste år. Retten stiller spørgsmålstegn ved, om han har tid nok til at forsvare den 47-årige kvinde, hvis sagen skal gå om for en helt ny dommer. Det skriver DAGBLADET Ringsted.\nDommer Flemming Jørgensen skulle sankthansaften i retten i Ringsted have afsagt dom i sagen mod servicechefen, hendes to medtiltalte sønner og en veninde. Men efter 20 retsmøder med afhøring af over 50 vidner fik netop Michael Juul Eriksen udskudt sagen for at få tid til en supplerende revisionsrapport. Nu er sagen berammet til genoptagelse over fem dage i marts.\nTil den tid vil Flemming Jørgensen være for gammel til at være dommer, men kan ifølge Domstolsstyrelsen fortsætte som dommerfuldmægtig, for de har ingen aldersgrænser.\nDen rumsteren rundt med titlerne har Michael Juul Eriksen klaget over til Domstolsstyrelsen og Retten i Roskilde. Får han på den måde vippet dommeren af pinden, vil det betyde, at sagen skal berammes helt forfra med en snes nye retsdage og afhøring af alle 55 vidner igen.\n- Skal sagen køre om igen med en ny dommer, vil det være naturligt at benytte anledningen til at vurdere, om advokat Michael Juul Eriksen kan fortsætte som forsvarer. Han har hele vejen overholdt alle regler. Der er intet galt der. Men han påtager sig utroligt mange store sager, så man må overveje, om han har den fornødne tid til at fuldende sagen, hvis den skal gå om, siger dommer Flemming Jørgensen.\nTil DAGBLADET Ringsted siger Michael Juul Eriksen, at han han kan finde den fornødne tid til at forblive servicechefens forsvarer.


Turen til Sjælland – Familien Winther-Berg\nFredag morgen, da René havde fri fra job, drog vi mod Sjælland. René havde desværret kommet til at tage en nat lige op til vi skulle til Sjælland, men planen var han skulle sove i bilen på vejen. Han fik kun lige lukket øjnene et øjeblik – så han var skisme noget sej, da vi først kom i seng ved 22-tiden fredag aften.\nVi havde et kort hold i Vejle for at hente Maj-Britt (hans søster) og så landede vi i Brønshøj ved 1-tiden, hvor vi spiste frokost hos mine nye svigerforældre. Vi fik set hvor Maj-Britt og René havde gået i skole og vejret var bare dejligt om fredagen. Solen skinnede og varmede så dejligt, da vi var ude og gå.\nDet var en god og dejlig oplevelse at møde min nye svigerfamilie – og føler de har taget rigtig godt imod mig. De var simpelthen så søde og imødekommende. Senere på eftermiddagen drog René og jeg over til Renés datter og hendes familie i Fredensborg. Og hvor boede de lækkert og skønt i et helt nybygget og kæmpe hus. Dejlige små unger de havde – fuld af krudt og ballade – på den helt rigtige og gode måde. Følte mig straks hjemme og meget velkommen. Her var vi så til lørdag over middag engang. Vi nåede lige at runde “nabo-huset” – Fredensborg Slot og gik en frisk tur i slotshaven. Havde vejret været bedre, havde jeg også taget hundredevis af billeder – men faktisk var der så meget “run” på hele weekenden, at jeg faktisk ikke rigtig havde mobilen fremme. Utroligt nok. Sugede i stedet til mig af gode og positive indtryk.\nLørdag aften var der stor fest og indlogering i Hedehusene. Skøn lille perle festen blev afholdt på. Vi havde forbedredt os lidt og været ude og købe rødvin, glas, chips og lys til en lille forfest og efterfest. Det var bare så hyggeligt og familien kom på kryds og tværs og lige hilste på og nød et glas vin eller en lille øl indtil vi skulle ned og fejre fødselsalren. Det var en skøn og meget festlig aften, tør jeg vidst godt sige. Der manglede ikke noget. Festen sluttede forholdsvis tidligt og så trak vi op på vores værelse sammen med Renés søskende og bedre halvdele. Vi fik planlagt en gokart tur til sommer. Den glæder jeg mig allerede rigtig, rigtig meget til.\nSøndag ved 10-tiden fik vi sagt pænt farvel til familien og drog mod Nordjylland. Mads var sød og kørte os hele vejen hjem. Jeg var ikke rigtig i stand til at køre og sov faktisk det meste af vejen hjem. Er sikker på jeg havde fået en “dårlig drue” aftenen forinden Sådan kan det jo gå. Ved 14-tiden var vi vel hjemme igen og fik pakket ud. Mads blev hos os og mine forældre kom til eftermiddagskaffe. Der var jeg også kommet lidt til livs igen. Mads og jeg fik handlet lidt ind og 18.30 kom mine savnede unger hjem og vi fik hygget lidt alle mand, inden Mads blev kørt til Nørresundby.\nFøler mig så rig på oplevelser fra denne weekend. Den har bare været rigtig skøn og er meget taknemmelig over jeg måtte komme med og er en del af så skøn en familie nu.


PUR - Holm & Holm A/S\nPolyuretan ( PUR ).\nPUR findes både som termoplast og hærdeplast. Polyuretan er en materialegruppe spændende over bløde elastomere til skum. PUR kan opdeles i hovedtyperne: elastomere, blødt skum, hårdt skum, kompakte typer, og integralskum. Polyurethaner er fremstillet af en isocyanat og en diol eller en polyol. Egenskaberne varierer afhængig af typen af isocyanat og polyolen eller diolen. PUR fremstilles som estertyper og som ethertyper.\nPUR er trinvis polymeriserede plast. PUR opbygges i praksis af isocyanaterne TDI og MDI.\nSom drivmiddel til opskummet PUR anvendes ofte vand, CO2, cyclopentan, isopentan eller en halogeneret drivgas.\nAnvendelse: Da Polyuretan er meget forskellige i deres opbygning, er det svært at generalisere om anvendelserne. På verdensbasis anvendes der ca. 9 millioner tons Polyuretan.\nAlmindelige anvendelser for Polyuretan, er maskinelementer som bøsninger, hjulbelægninger, lejer, valse- og rullebelægninger koblinger. Typiske anvendelser for PUR-EM er store, slidbelastede emner f.eks. slisker. Opskummet PUR elastomer anvendes som fjeder-elementer og som støddæmpere i produktions- og transportudstyr. PUR anvendes til belægninger på regntøj, herunder også åndbare typer. Polyuretan anvendes til skosåler, fyld i møbler (skumgummi), vaskesvampe, transportruller, transportbånd, isolering i fjernvarmerør, støbemasse, tætningsmasse, kabinetter, karosseridele i transportindustri, slidemner i pumper, tætninger, tekstiler.\nTermoplastiske polyurethaner kombinerer polyurethane elastomerers høje kvalitative egenskaber med termoplasters effektive forarbejdningsegenskaber og anvendes f.eks. til fremstilling af transparente og ridsefaste folier samt slanger, sports- og medicinaludstyr.\nPolyuretan anvendes endvidere som lim og maling.\nBrand: Polyuretan udvikler røg og giftige gasser ved brand. Der foreligger ingen brandklassifikation på PUR.\nElektriske Egenskaber: De elektriske egenskaber er nogenlunde sammenlignelige med hærdeplaster, men generelt set dårligere end for termoplaster.\nFarver: PUR er lysegul til brun. Nogle typer er ufarvede.\nPUR kan indfarves, men med enkelte forbehold.\nFysiologiske egenskaber: Anvendelse er ikke tilrådelig ved langvarig kontakt med fødevarer. PUR er sundhedsmæssigt uproblematisk. PUR halvfabrikata er, grundet fremstillingsmetoden, ikke egnet for langvarig kontakt med fødevarer.\nHistorie: I 1937 synthetisierede Otto Bayer sammen med sit hold i laboratorium Bayer AG i Leverkusen for første gang polyuretan\n(polyisocyanat polyaddition processen).\nI 1940 begyndte den industrielle produktion på Bayer-Werke i Leverkussen. Grundet den 2. verdenskrig og den dermed forbundne knaphed på råstoffer, udviklede markedet for Polyuretan sig langsomt. Indtil 1952 var mindre end 100 T pr. år af det vigtige polyisocyanats toluylendiisocyanat (TDI) disponipel. I årene 1952 til 1954 blev polyesterskum udviklet, hvilket midlertidig begrænsede den kommercielle interesse af polyuretan. I 1960 produceres mere end 45000 t. PUR-skum.\nProfessor Dr. Otto Bayer, Tysk kemiker, som var leder af Bayers forskningsafdeling i over 30 år. Født d. 4 november 1902 i Frankfurt am Main. Død 1 august 1982 i Burscheid.\nHandelsnavne: Vulkollan®, Elastopal®, Elastollan®, Desmopan®\nKemikalieresistens: Polyuretan er bestandigt over for svage syrer og baser, ozon og ilt, mineralske olie, benzin og fedt (additiver kan angribe)\nDer forekommer kvældning ved kontakt med alkoholer, æter carbondisulfid, estere, ketoner og chlorbrinter. Polyuretan er ikke bestandigt over for stærke syrer og baser. Polyuretan er ikke bestandigt mod varmt vand og damp.\nKemisk opbygning: Ved brug af drivmiddel svinger densiteten fra ca. 0,40 til 1,20 g/cm3.\nLimning: Ved limning kan man anvende kontakt- eller tokomponent-klæber. Som ved al limning er det af afgørende betydning, at den valgte lim egner sig til formålet, og at der foretages en grundig afrensning og forberedelse af limfladerne. Det er således nødvendigt at fjerne olie, snavs etc., men også støbehud, for at opnå optimal binding.\nMekaniske egenskaber: Polyuretan anvendes, hvor der stilles krav til fleksibilitet, slidstyrke og evne til at stødabsorberingsevne.\nStor trækstyrke kombineret med stor brudforlængelse . Stor slidstyrke. Gode dæmpningsegenskaber – PUR har et højt styrke/vægtforhold.\nPUR elastomer kan udsættes for en meget stor forlængelse (mindst 2 gange den oprindelige længde), uden at der opstår brud, og den går tilbage til tæt på det oprindelige, når belastningen fjernes.\nPolyuretan er slidstærkt.\nPUR-EN har meget god evne til at modstå vibrationer.\nMiljø: Polyurethaner er en meget varieret gruppe af forskellige stoffer, derfor er det svært at generalisere oplysningerne om miljø. Miljø- og arbejdsmiljøegenskaberne er afhængige af den anvendte isocyanattype og af polyol/dioltypen samt af eventuelle opskumningsmidler. Ved opvarmning af Pur indeholdene isocyanater, skal anvendes udsugning eller maske med frisklufttilførsel.\nOptiske egenskaber: Polyuretan leveres normalt ikke i klar udførelse.\nOverfladebehandling: Er normalt ikke mulig ved bløde typer, mens de hårde typer kan lakeres.\nRengøring: Polyuretan er ikke bestandigt mod varmt vand og damp.\nSamling (mekanisk): PUR kan fremstilles i sin færdige form ved en relativ simpel reaktionsstøbeproces. Dette gælder både cellefyldt som kompakt PUR. Man kan ved denne proces indstøbe metalemner som f.eks. møtrikker eller gevindstykker.\nStøbning: Formstøbte emner i såvel massivt, opskummet som fleksibelt polyuretan, Både i 1 som 2 komponent materialer.\nSpåntagning – Stansning: Halvfabrikata kan bearbejdes eller efterbearbejdes ved stansning og flere former for spåntagende bearbejdning.\nSpåntagning besværliggøres af stor afrivningsstyrke kombineret med stor sejhed, og er lettere ved relativt stive emner end ved de blødere. Emner kan gøres stivere ved nedfrysning inden bearbejdning. De skærende værktøjer bør være meget skarpe, og skær og spånbrydende flader kan med fordel lappes eller poleres.\nSom køle- og smøremiddel kan anvendes trykluft eller vand og traditionelle køle-smøremidler.\nSvejsning: Polyuretan kan stuksvejses (svejsning med teflonbelagt varmeplade).\nTermiske Egenskaber. Polyuretan bevarer sine elastiske egenskaber nærmest konstante i temperaturområdet -40°C til +80°C. Ved store dynamiske belastninger kan der opstå høje temperaturer grundet indre friktion (hysterese), en belastningsfrekvens på ca. 30Hz er maksimalt tilrådelig i længere periode.\nPUR’s termiske udvidelseskoefficient (200×10-6) er stor, hvilket bl. a. har betydning ved montering på metalemner.\nKompakt Polyuretan er meget fleksibelt selv ved lave temperaturer\nUV- Stabilitet: Vejrbestandigheden for Polyuretan er god. Når det udsættes for lys, gulner det, men dette har normalt ingen betydning for dets egenskaber. PUR nedbrydes i sollys. Ethertyper mørner i lys. Høj ozon- og UV-resistens\nVarmformning (Termoformning): Polyuretan kan ikke termoformes.\nVægtfylde ( gram / cm³ ) : 1,20 – 1,26


Top 10 seværdigheder i Fontenay-le-Comte - TripAdvisor\nFlyrejser til Fontenay-le-Comte\nForslag til aktiviteter i Fontenay-le-Comte\nAlle hoteller i Fontenay-le-Comte Tilbud på hoteller i Fontenay-le-Comte Billig rejse Fontenay-le-Comte\n5-stjernede hoteller i Fontenay-le-Comte\n4-stjernede hoteller i Fontenay-le-Comte\n3-stjernede hoteller i Fontenay-le-Comte\nAlle aktiviteter i Fontenay-le-Comte I nærheden af hoteller\nAktiviteter i nærheden af Le Rabelais Hôtel -Restaurant -SPA\nAktiviteter i nærheden af Logis Le Fontarabie\nFontenay-le-Comte VIST FOR NYLIG Der blev ikke fundet nogen resultater Velkommen tilbage! OPRET PROFILnærSøg Om Fontenay-le...HotellerRestauranterForslag til aktiviteterFlyrejserFlyselskaberDet bedste i 2017SupportcenterLog på Tilmeld dig Mine rejser Bookinger Gennemse\nBedste seværdigheder i Fontenay-le-Comte, Frankrig\nEuropa Frankrig Pays de la Loire Vendee Fontenay-le-Comte Forslag til aktiviteter i Fontenay-le-Comte\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Dine filtre er stadig aktive. Der er ingen stifter i din visning. Prøv at flytte kortet eller ændre dine filtre. Tak for din interesse.Denne funktion kommer snart. Tilbage til kortet SeværdighedstyperSeværdigheder og vartegn (3)Sjov og leg (3)Ressourcer for rejsende (1)Museer (2)Natur og parker (1)Shopping (1)\n50°F 10°C 38°F 3°C 3 tommer 8 cm Mere vejr for Fontenay-le-Comte\nSorteret efter: Vurdering Château de Terre Neuve\nNr. 1 af 10 aktiviteter i Fontenay-le-Comte Slotte\nNr. 2 af 10 aktiviteter i Fontenay-le-Comte Historiske steder\nNr. 3 af 10 aktiviteter i Fontenay-le-Comte Besøgscentre\nNr. 4 af 10 aktiviteter i Fontenay-le-Comte Andet sjov og leg\nNr. 5 af 10 aktiviteter i Fontenay-le-Comte Videnskabsmuseer\nNr. 6 af 10 aktiviteter i Fontenay-le-Comte Natur- og dyrelivsområder\nNr. 7 af 10 aktiviteter i Fontenay-le-Comte Seværdigheder og vartegn\nNr. 8 af 10 aktiviteter i Fontenay-le-Comte Flere oplysninger\nNr. 9 af 10 aktiviteter i Fontenay-le-Comte Flere oplysninger\nNr. 10 af 10 aktiviteter i Fontenay-le-Comte Kunstgallerier


Projektleder for ventilation til Fyn og Trekantområdet – tag din faglighed til nye højder | Kemp & Lauritzen\nDu bliver dine kunders og medarbejderes betroede rådgiver og sparringspartner.\nDu bliver en del af et helt særligt fællesskab, hvor vi gør projekterne og hinanden bedre hver dag.\nMed reference til projektchefen og base på vores Odense kontor, får du en unik mulighed for at træde direkte ind i et meget velfungerende projektteam. Team håndterer mange separate projektaftaler, bl.a. VENT-entreprisen på en stor forsvarsentreprise. Du vil sammen med anden projektleder blive den daglige produktionsansvarlige på en af entrepriserne, samtidig med at du vil have mulighed for at styre 1-2 selvstændige entrepriser med geografi i Syd/Vest Jylland og Fyn.\nSikre, at Kemp & Lauritzen i hele byggeperioden leverer anlægsydelserne til den aftalte tid og kvalitet\nOpfølgning på, at opgaveløsningen er baseret på de processer, der er aftalt i kontrakten\nFlere års erfaring med projektledelse af større projekter 2-20 mio., og styr på alle områdets facetter\nKenneth er projektleder i afdelingen Kraftværk & Industri, hvor han arbejder med drift og udvikling af infrastruktur for vores forsyningskunder. Kenneth bliver motiveret af, at have sit eget team og ansvaret over for kunden.\n”Det er sjovt og spændende at tage føringen på et projekt fra det første spadestik og hele vejen til færdig entreprise. Specielt, når man ved, at man har nogle skarpe kolleger, som altid leverer et flot resultat,” fortæller Kenneth Hammerbak Have.\n”Du har altid en erfaren kollega, du kan gå til, hvis du er i tvivl om noget. Du får nogle utrolig dygtige kolleger, som har været her i mange år, og som er klar til at hjælpe dig,” siger Kenneth.\n”En stor del af mit arbejde handler om at skabe et sikkert arbejdsmiljø – både for kunder og kolleger. Det er fedt at arbejde for en virksomhed, der har så meget fokus på sikkerhed,” forklarer Kenneth\n”For mig er det vigtigt, at jeg har mulighed for at gå andre veje og prøve kræfter med nye udfordringer. Selvom jeg primært arbejder med kraftværker, så har jeg også lavet projekter for DSB og Banedanmark,” fortæller Kenneth.\n”Jeg var selv relativt nyuddannet, da jeg startede. Og det har fungeret rigtig godt, for jeg fik en virkelig grundig introduktion, og selv i dag udvikler jeg mig,” fortæller Kenneth.\nHar du spørgsmål til stillingen, er du velkommen til at kontakte Bo Brink på bobrin@kemp-lauritzen.dk telefon 2030 0476 eller Ejk Rønning på ejr@kemp-laurtitzen.dk telefon 41946055\nDu søger stillingen via linket. Vi inviterer løbende kandidater til samtale, så søg stillingen allerede i dag eller hurtigst muligt.


Mazda klar til seks cylindre og større modeller - Blog Om Biler\nDato: 10. maj, 2019\nDet japanske mærke har nået nye højder med 3’eren og faceliftet af 6’eren. Nu lader det til, at der er planer om seks cylindre og en større model – en arvtager efter Honda som “den japanske BMW”?\nFor de fleste er det et kapitel i historien om Mazda, der fylder meget lidt. Kapitlet om Xedos, som ved lanceringen i 1992 skulle være mærkets luksuriøse modelserie og en konkurrent til de dyre og veletablerede europæiske mærker som Audi og Mercedes-Benz. Xedos skulle være for Mazda, hvad Lexus er for Toyota (og Infiniti for Nissan, Acura for Honda), men andet end 90’ernes sedaner Xedos 6 og Xedos 9, som aldrig blev markedsført i Danmark, kom der ikke ud af det. Xedos-produktionen var et overstået kapitel i 2000.\nMazda pakkede ambitionerne om luksus og lækkerier væk, men i de senere år er kassen med fortidens drømme blevet hentet ned fra loftet. Ikke for at lancere Xedos eller et andet nyt mærke, men for at gøre kernemærket Mazda stærkere og få kunderne til at tænke på de japanske biler som luksuriøse. Selv om premium i de fleste tilfælde er et hult ord, så er det i den retning, Mazda har ambitioner. CX-5, den faceliftede 6’er og den nye Mazda 3 er stærkt overbevisende eksempler på, at ambitionerne på ingen måde er hule. Mazda-navnet vil kun for de få være ensbetydende med biler, som er mere “lækre” og luksuriøse end gennemsnittet, men bilerne i sig selv afspejler det i meget høj grad.\nSeks cylindre på række\nI en finansiel rapport, som er sluppet ud fra Mazda, er det tydeligt, at ambitionerne er større og vildere, end nogen hidtil har troet. Mazda er som et af de meget få bilmærker aldrig faldet for formindskelse af motorernes størrelse, og i de kommende år vil mærket gå i direkte modsatte retning: der udvikles sekscylindrede motorer, benzin og diesel. Og motorerne vil tilsyneladende blive installeret i en model større end 6’eren (Mazda 9?) – og muligvis også i en kommende ny Mazda 6.\nMazda går videre endnu. De nye motorer får cylindrene liggende på række og på langs i motorrummet, præcis som BMW har gjort det uafbrudt gennem tiden – og som Mercedes-Benz igen er begyndt at gøre. Det tyder på, at vi kan komme til at se Mazda-modeller med baghjulstræk (firehjulstræk kommer også). Honda gik for år tilbage for at være “den japanske BMW”. Biler med fokus på teknologi, luksus og køreglæde, men også biler til en lavere pris end BMW’erne. Mazda kan være den nye arvtager til den titel. Det Mazda har gjort med den nye 3’er er virkelig imponerende, så vi kan ikke vente med at se, hvad japanernes ambitiøse planer kan føre til.\nHvis det lyder som en gammeldags opskrift, så ved japanerne godt, at bilindustrien står et helt andet sted, end da Xedos-modellerne, og Mazda 626 for den sags skyld, kørte med V6’ere i 90’erne; forbrændingsprincippet i den nye sekscylindrede benzinmotor er Skyactiv X, som skal skære forbruget med op til 30 procent, og Mazda arbejder også intenst med både plug-in-hybrider og elbiler. Den unikke Wankel-motor, som udgik med RX-8, kan desuden blive gen-introduceret i plug-in-hybrider.\nBillederne viser konceptbilen Vision Coupé – ren illustration, som intet direkte har med historien at gøre


Fyldepennen - Digte - Råddenskab\nEn person har sagt mig, at jeg\nJeg troede ham nu ikke.\nDet er en person jeg foragter dybt,\nså hans ord har ingen vægt for mig.\nom det alligevel skulle være sandt,\nuden at jeg forstår det.\npå, om man i det hele taget\nkunne acceptere noget sådant.\nDet måtte kræve en uhørt grad af\nærlighed og selverkendelse.\nMen havde man det\nkunne man vel næppe være\nTeksten er publiceret 02/12-2016 13:13 af Kåemer Asmussen (Kåemer) og er kategoriseret under Digte.\nTeksten er på 75 ord og lix-tallet er 23.


Krone Rejser - Kina, historie, fly, ferie, sol, kultur, natur, historie, rejse, fly til hong kong\nRiget i Midten har påbegyndt en ny æra og aldrig før har landet været så åbent for turister. At besøge Kina er som at tage til en helt anden verden.\nLandet har alt fra store pulserende storbyer til storslåede og uberørte arealer i Indre Mongoliet med ørkner, hellige bjerge og kejsertidens ruiner ind i mellem.\nKinas turbulente fortid sætter sit præg overalt i nationen, hvor man kan se storslåede bygningsværker fra de forskellige perioder i historien. Aldrig har nationens seværdigheder været i så god stand, og man forsøger stadig at udbedre skaderne fra kulturrevolutionen, så landet kan blive endnu mere attraktivt.\nInfrastrukturen i Kina udbygges år for år. I dag kan man rejse med tog og Fly til alle landets provinser med undtagelse af Tibet. Forholdene forbedres hele tiden, og i de nyeste langdistance tog er der komfortable kupeer og gode spisevogne. Bevæger man sig rundt i Kinas storbyer, er det at foretrække at køre på cykel eller i taxi. Det er utrolig billigt at køre taxi i Kina.\nRenminbi Yuan (RMBY). 1RMBY=10 chiao/jiao eller 100 fen.\nFor mere information om Kina se www.travelmarket.dk


Xperia 1 III | Android smartphone | 4K HDR OLED 120 Hz-skærm | Sony DK\nXperia 1 III giver dig forgængerens imponerende AF-hastighed og nye objektiver op til 105 mm. Sammen med den imponerende 4K HDR OLED-skærm, en opdateringsfrekvens på 120 Hz, og exceptionel lyd og gaming er dette en smartphone, der opfylder og overgår dine forventninger.\nXperia 1 III | 6,5" 21:9 4K HDR OLED 120 Hz-skærm\nDET BEDSTE SMARTPHONEKAMERA\nXperia 1 III er helt tydeligt en Sony-teamindsats. De har trukket på ekspertisen fra teknikerne bag Sonys α- og Digital Cinema-kameraer og skabt en uovertruffen smartphone.\nFordyb dig i en 4K HDR OLED-skærm med opdateringsfrekvens på 120 Hz\nCinematography Pro "leveret af CineAlta" – filmoptagelse i 21:9\nLynhurtigt fokus, selv på lang afstand\nEt optisk teleobjektiv op til 105 mm med hurtig AF gør det muligt at optage motiver i bevægelse, også på afstand. Dette bliver muligt, da der er to brændvidder i ét telefotomodul med tilhørende Dual PDAF-sensorer. Når du skifter mellem 70 mm og 105 mm, samarbejder brændvidden og AF-objektivet, så fokus indstilles hurtigt.\nEt væld af kreative muligheder\nMed fire alsidige objektiver giver Xperia 1 III dig et væld af muligheder for at lave forskellige optagelser.\n105 mm – dyr, hurtig bevægelse\n70 mm – portræt, en smule bevægelse, gode lysforhold\n24 mm – portræt i vidvinkel\nSe billeder, der er taget med Xperia 1 III\nSporing i realtid holder fokus på motiver i hurtig bevægelse\nNu kan du holde selv de mest udfordrende bevægende motiver i nøjagtigt fokus. Ved at måle afstanden med AI og en 3D iToF-sensor kan sporing i realtid helt nøjagtigt registrere og indstille fokus på et motiv og blive ved med at holde fokus, selvom motivet kortvarigt er ude af syne. Du skal bare røre Xperia 1 III-skærmen for at vælge motivet.\nForevig de uforglemmelige øjeblikke\nVed at kombinere serieoptagelse ved 20 b/sek. med Kontinuerlig AF/AE-beregning med 60 b/sek. gør Xperia 1 III det muligt at tage billeder, som du ikke ville tro var muligt med en smartphone.\nXperia 1 III beregner løbende autofokus og eksponering op til 60 gange i sekundet. Og med nye algoritmer til Af-præcision og ydeevne får du klare, fokuserede billeder af selv scener med bevægelse.\nSerieoptagelse med mindre billedstøj\nHar du brug for kontinuerlig optagelse på et sted med lav belysning? Takket være BIONZ X™-processoren til mobilenheder kan Xperia 1 III lave billeder med mindre støj end dets forgængere i Burst-tilstand ved lav belysning.\nXperia 1 III er designet til at levere fantastiske kvalitetsbilleder, også ved lav belysning.\nXperia 1 III har en større sensor, der indfanger mere lys, og BIONZ X™ til mobil leverer enestående resultater under alle lysforhold.\nHurtig AF med 3D iToF-sensor\nXperia 1 III indeholder en 12 MP-sensor, der tillader læsehastigheder op til 3x hurtigere end smartphonekameraer med højere megapixels, og en 3D iToF-sensor, der omgående beregner afstanden mellem kameraet og dit motiv. Resultatet er hurtig, nøjagtig autofokus til ethvert motiv.\nPhotography Pro på Xperia 1 III giver dig muligheder, som du normalt kun finder på professionelle kameraer. Brugergrænsefladen er inspireret af Alpha-kameraerne og gør det muligt at vælge manuel betjening eller automatisk indstilling og optage i RAW-format. Du kan også bruge Grundlæggende tilstand, der gør optagelsen nemmere.\nFuldstændig kreativ kontrol\nHvis du tænker på et bestemt billede eller en bestemt effekt, gør Manuel tilstand det muligt at finjustere indstillingerne til dine ønsker. Lige som på et professionelt kamera kan du justere ISO, lukkerhastighed, hvidbalance og meget mere.\nXperia 1 III gør det muligt at optage i RAW-format, så du har alle billeddata til rådighed. Modsat billedfiler i JPEG får du her total kontrol over de endelige resultater, når det gælder redigering og behandling af dine billeder.\nDen totale nydelse\nLige som på et professionelt kamera, så har Xperia 1 III en dedikeret, ergonomisk lukkerknap med et præget finish, der gør den nem at finde.\nDigital zoom med kompromisløs billedkvalitet\nI modsætning til almindelig zoom, der går ud over billedkvaliteten, har Xperia 1 III en ny AI-zoom med super opløsning, der bruger Sonys AI-behandling til at gendanne detaljer og definition i dine billeder.\nXperia 1 III gør det nemt at tage imponerende billeder med kunstneriske bokeh-effekter, der føjer et andet kreativt lag til din fotografering.\nXperia 1 III er udstyret med det nyeste Optical SteadyShot™ med FlawlessEye™, der kobler billedsensorens øgede læsehastighed sammen med Sonys originale algoritme til optisk billedstabilisering. Resultatet er en uovertruffen jævn videooptagelse uden rystelser.\nOplev endnu flere fotofunktioner\nHvis du vil forbedre fotooplevelsen, kan du bruge Xperia 1 III til at fjernbetjene dit Alpha-kamera og bruge den som professionel skærm.\nBrug din Xperia til at fjernbetjene dit Alpha-kamera\nXperia 1 III er den perfekte partner til Alpha-kameraer fra Sony. Brug den som en særskilt skærm og som fjernbetjening til at justere indstillingerne og tage billeder trådløst med Imaging Edge™ Mobile-appen.\nFinjuster hvidbalance for at få perfekte resultater\nSkærmen understøtter gengivelse på professionelt niveau, så du kan se farverne nøjagtigt som tiltænkt og fotograferet. Du kan også kalibrere farvetemperaturen til D50 eller D55, der begge egner sig til papirtryk.\nStyring af hvidbalance\ner det blevet meget nemmere at glemme tid og sted til din favoritfilm eller tv-udsendelse.\nOplev uovertruffen farvenøjagtighed med Skabertilstand "leveret af CineAlta". Nu med specielt kalibreret D65-hvidpunkt, der refererer til farvegengivelsen på Sonys professionelle farveskærme, der bruges i førende Hollywood-studieproduktioner. Så du kan nyde din favoritunderholdning, nøjagtigt som kunstneren havde tiltænkt det.\nOplev indholdet som skaberne tænkte det\nNu kan du forudindstille Forfattertilstand "powered by CineAlta" som standard til dine foretrukne visningsapps. Så du kan nyde dine yndlingsprogrammer i tv og film med farvegengivelser som skaberne tiltænkte dem.\nXperia 1 III har en tilsvarende 10 bit-visning (8 bit med 2 bit-udjævning), der kan vise en bred palet af farver uden banding.\nMed et højt kontrastforhold på 1.000.000:1 kan Xperia 1 III vise en dybere sort, mens farver vises mere naturligt. D65-hvidpunktet er blevet særligt kalibreret til høj nøjagtighed, og skærmen understøtter også professionelle standarder til gengivelse med bredt farverum ITU-R BT.2020 og DCI-P3 med Illuminant D65.\nDolby Atmos®-lyd tunet i samarbejde med Sony Pictures Entertainment\nTakket være opdateringsfrekvensen på 120 Hz vises rulningen på skærmen utroligt jævnt og med flydende overgange, når du surfer på internettet eller navigerer i menuen.\nMed sin 21:9 CinemaWide™-skærm giver Xperia 1 III dig en meget bredere visning af handlingen – en stor fordel i nærkampsituationer.\nFremragende præstationer med tilpassede skærmindstillinger\nXperia 1 III gør det muligt at justere hvidbalance, så handlingen ses mere tydeligt, og du nemmere kan spotte dine modstandere. Det er mere behageligt for øjnene, så du kan spille længere tid uden at anstrenge øjnene.\nLyd er et andet vigtigt element til altopslugende spil, så Xperia 1 III giver dig en række funktioner, der gør den så tydelig og defineret som mulig.\nI holdspil er god kommunikation altafgørende. Xperia 1 III er udstyret med Optimér V.C.-mikrofon, der reducerer baggrundsstøj ud fra din valgte type headset. Du og dine holdkammerater kan dermed høre hinanden helt tydeligt.\nTil de spil, hvor du har brug for exceptionel nøjagtighed kombineret med hurtige fingre – med Xperia 1 III kan du komme helt ud til kanten.\nXperia 1 III understøtter 240 Hz touch-scanningsfrekvens – 4x højere end den tidligere model – al action sker nøjagtigt som du har tiltænkt det med præcisionskontrol. Og med Fast Touch-respons kan systemet genkende din berøring på det nøjagtigt tiltænkte tidspunkt.\nNår der er fuld fart på begivenhederne omkring dig, kan selv bittesmå fejl koste dyrt – så Xperia 1 III giver dig mulighed for at blokere berøringsområdet på skærmen for at undgå forkerte bevægelser.\nVil du længere op på resultattavlen? Xperia 1 III har en række funktioner, der hjælper dig med at holde fuldt fokus på din præstation.\nXperia 1 III gør det utroligt nemt at optage og dele dine bedste spiløjeblikke i høj kvalitet.\nVil du tage et billede af et vigtigt øjeblik eller en mindeværdig sejr? Xperia 1 III kan tage op til 600 billeder på 30 sekunder, så det kan ikke være mere enkelt.\nXperia 1 III er optimeret med Qualcomm® Snapdragon Elite Gaming™ til uovertruffen gaming-ydelse.\nTag styringen med en DUALSHOCK®4-controller\nDu kan få mere sjov på farten ved at slutte din Xperia 1 III til en DUALSHOCK®4-controller og spille en række Android-spil.\nTakket være forbedringerne af materialer og elektroniske komponenter er 3,5 mm-lydstikket på Xperia 1 III ikke kun praktisk, men leverer også en hi-fi lydkvalitet. Forvrængning reduceres især ved mellem og maksimal lydstyrke, og dette giver en mere realistisk lyd – med tydelige ensembler, jævne vokaler og dyb bas.\nOplev 360 Reality Audio – som var du sammen med kunstneren\nFordyb dig i lyden omkring dig – du vil føle det, som var du på stedet til en livekoncert eller med kunstneren i studiet. Med 360 Reality Audio har musik aldrig været så altopslugende og virkelig. Og Xperia 1 III giver dig oplevelsen både med trådløse eller kabeltilsluttede høretelefoner eller via de indbyggede Full-stage stereohøjttalere.\nHvis du afspiller en 2-kanals stereokilde træder den nye 360 graders rumlig lyd i kraft. Den gør det muligt for Xperia 1 III at upmixe dine foretrukne stereonumre til en altopslugende lydoplevelse i realtid. Teknologien kan bruges med lokale lydfiler og streamingtjenester, så din lydfil forbedres endnu mere.\nOpgrader din oplevelse med personlig tilpasning\nMed udvalgte Sony-høretelefoner og Sony | Headphones Connect-appen kan du nyde et tilpasset musiklydfelt ved at analysere din øreform med kameraet på din Xperia.\nMere om Sony | Headphones Connect\nForbedrede højttalere til uovertruffen lyd\nDet forbedrede højttalerdesign er et af nøgleelementerne i den uovertrufne Xperia 1 III-lytteoplevelse.\nFull-stage stereohøjttalere leverer kraftfuld lyd\nXperia 1 III har full-stage stereohøjttalere indbygget foran på telefonen, der er kraftigere end på tidligere modeller. Uanset, hvornår du ser videoer eller afspiller musik, omgives du af en altopslugende lyd i høj kvalitet.\nNyt højttalerkabinet giver vibrationsfri lyd\nXperia 1 III er udstyret med et nyt højttalerkabinet, der er designet til både at forbedre lydtrykket og fjerne vibration.\nFå 3 måneders TIDAL gratis med Xperia 1 III\nXperia 1 III er designet til 360 Reality Audio med unik hardwareafkodning for at optimere lydkvaliteten, når der lyttes til musik på TIDAL. Og nye TIDAL-abonnenter får 3 måneders gratis TIDAL HiFi, når de køber en Xperia 1 III, herunder 360 Reality Audio-oplevelsen.\nCinematography Pro "drevet af CineAlta" – filmoptagelse i 21:9-format\nOptag film med parametre og farveindstillinger, som svarer til de professionelles. Ekspertise fra vores Digital Cinema-kameraeksperter, Look-farveindstillinger, 21:9-format, 4K HDR, slowmotion ved 120 b/sek. og 24, 25, 30 og 60 b/sek. giver dig alle de værktøjer, du har brug for.\nOptag slowmotionfilm i høj kvalitet i 4K HDR 120 b/sek., og skab dramatiske og udtryksfulde øjeblikke.\nXperia 1 III inkluderer vores brancheførende lydsepareringsteknologi til højeffektiv vindfiltrering.\nIntelligent vindfilter  FRA  TIL.\nXperia 1 III indeholder en række forbedringer af brugergrænsefladen særligt for filmskabere.\nXperia 1 III gør det nemt at tjekke, hvilke parametre du brugte til et bestemt klip, så du kan anvende dem på andre projekter. Hvert klips parametre viser nu oplysninger om opløsning, b/sek., udseende, objektiv, stabilisator, WB, ISO, lukkervinkel/hastighed, fokus og lydniveau.\nTil kompromisløse downloads i høj kvalitet og streaming af filer, selv i høj opløsning, kan Xperia 1 III levere en lynhurtig 5G-forbindelse.\nMed Wi-Fi 6 får du en bedre forbindelse – højere hastighed, kortere latenstid og forbedrede forbindelsesindstillinger, når der er flere enheder på samme netværk.\nSmart-forbindelse udnytter Xperias Deep Learning-teknologi, som bruger Sonys neurale netværksbiblioteker og analyserer wi-fi-signaler for at forudsige forbindelsesproblemer i den nærmeste fremtid. Xperia 1 III vurderer kvaliteten af tilgængelige wi-fi-netværk, før den opretter forbindelse, så den ikke forsøger forgæves med wi-fi-netværk, der ikke fungerer. Hvis den forudsiger problemer med wi-fi-kvaliteten, bruger den i stedet dine mobildata. Med Xperia får du altid den bedst tilgængelige forbindelse.\nXperia 1 III er udstyret med en Qualcomm® Snapdragon™ 888 5G-mobilplatform og giver dig den premium-oplevelse, du fortjener. Få det meste ud af Xperia 1 III, brug den som et professionelt kamera, en intelligent, personlig assistent og elitespillemaskine – alt sammen forbundet via 5Gs multigigabithastigheder.\nEt batteri, du kan stole på\nBatteriet på 4.500 mAh giver Xperia 1 III masser af kraft til at holde dig kørende hele dagen og indeholder en lang række opladningsfunktioner, der hjælper med at maksimere udnyttelsen og forlænge batterilevetiden.\nNår batteriet skal have et boost, kan du lynoplade det til 50 % på kun 30 minutter med den medfølgende XQZ-UC1-oplader.\nTrådløs opladning og funktion til Deling af batteri gør det ekstra nemt\nDu skal bare sætte Xperia 1 III i en trådløs oplader for at lade batteriet op. Takket være funktionen til Deling af batteri kan Xperia 1 III også bruges som opladningsplade for andre enheder.\nEt udtryk for stil\nXperia 1 III fås i et væld af farver til at matche din smag.\nVandafvisende og støvafvisende\nDu kan være helt rolig – Xperia 1 III er IP65/68-klassificeret som vandafvisende og beskyttet mod støv.\nXperia 1 III-skærmen har Corning® Gorilla® Glass Victus™, det stærkeste Gorilla® Glass hidtil – med forbedring ved både tab og ridser.\nXperia 1 III er skræddersyet til multitasking med en række nyttige multivinduefunktioner.\nHvad gør du, hvis du er ved at spille et spil eller surfe på nettet og pludselig skal svare på en besked? Med funktionen Pop op-vindue på Xperia 1 III kan du nemt klare den nye opgave og komme hurtigt tilbage til det, du var ved.\nNår Xperia 1 III parres med høretelefoner fra Sony, kan du nemt få adgang til Sony | Headphones Connect-appen via Side sense-menuen.\nSkærm i 21:9 CinemaWide™-format\nAppen Xperia Transfer 2 gør det muligt at overføre vigtigt indhold fra din gamle Android- eller iOS-smartphone til din nye Xperia 1 III. Fra billeder, videoer og musik til kontakter, kalender, opkaldshistorik og beskeder (sms/mms) – alt overføres hurtigt, sikkert og nemt.\nDe faktiske produktegenskaber, specifikationer, programmer, tjenester, netværkstilgængelighed, farver og størrelser kan variere. Egenskaber og specifikationer kan ændres uden forudgående varsel.\nNogle billeder er kun illustrerende.\nUdtalelser om objektiv svarer til brændvidde på 35 mm.\nXperia 1 III har et avanceret kamera med tre objektiver, der er udviklet af vores α-teknikere, så du kan optage hurtigere og få mere med end nogensinde før, og dens banebrydende skærm-, lyd- og spilteknologier leverer den mest altopslugende underholdning.\n6,5" 4K HDR OLED-skærm i 21:9 CinemaWide™-format med opdateringsfrekvens på 120 Hz\n4.6 baseret på 360 brugeranmeldelser\nInteraktivt cover med holder til Xperia 1 III\n1Dette produkt kaldes også XQBC52C2B.EEAC, XQBC52C2V.EEAC


Skat.dk: Fradrag for renteudgifter\n19 Dec 2008 14:54\n28 Nov 2008 10:05\nTo svenske selskaber, der havde stiftet et dansk interessentskab, havde foretaget udlån til interessentskabet med henblik på interessentskabets erhvervelse af en ejendom fra et interesseforbundet selskab. Der blev i denne forbindelse oprettet gældsbreve med samme hovedstol, forrentning og uden afdragsplan. Gældsbrevene blev af det sælgende selskab overdraget til de svenske selskabers moderselskaber, der dermed fik mulighed for modregning med det sælgende selskabs gæld til dem. Gældsbrevene blev efterfølgende og inden for samme år vederlagsfrit overført til de svenske selskaber. Landsskatteretten fandt under disse omstændigheder, at de svenske selskabers tilførsel af midler til interessentskabet måtte anses for tilskud, og ikke lån.\nSelskabsskatteloven § 2, stk. 1, litra b\nKlagen angår fradrag for renteudgifter.\nIndkomstårene 2004 - 2005\nSkattecentret har ikke godkendt fradrag for renteudgifter med hhv. 1.090.373 kr. og 987.118 kr.\nH1 AB, Sverige, der ejes af G1 AB, Sverige, og G2 AB, Sverige, der ejes af G3 AB, Sverige, er interessenter i G4 I/S (herefter "interessentskabet"), hver med en ejerandel på 50 %. Selskaberne er via G4 I/S begrænset skattepligtige til Danmark i medfør af selskabsskattelovens § 2, stk. 1, litra b.\nInteressentskabet blev stiftet den 14. oktober 2003 med det formål at erhverve ejendommen beliggende Y matr. nr. xxx (herefter "ejendommen") i Danmark helt eller delvis, samt at udvikle og videresælge ejendommen. Interessenterne indskød hver 100.000 kr. og forpligtede sig samtidig til hver især at indskyde lige store beløb i interessentskabet, enten som yderligere kapital eller som lån, i det omfang den indskudte kapital ikke er tilstrækkelig til at realisere formålet. De to interessenter hæfter for al gæld, der optages gennem interessentskabet.\nVed skøde dateret den 29. december 2003 erhvervede interessentskabet ejendommen fra G5 A/S for 58,5 mio. kr.\nOm G5 A/S er oplyst, at selskabet ejes af G3 AB og af G1AB med 50 % til hver. På generalforsamlingsbeslutning den 7. juli 2004 blev besluttet at likvidere selskabet. Likvidationen blev afsluttet den 31. oktober 2007. Ultimo 2004 udgjorde egenkapitalen -45.194.967 kr., og den 31. oktober 2007 blev opnået gældseftergivelse på 49.323.868 kr.\nBerigtigelsen af købesummen for ejendommen på 58,5 mio. kr. skete ved, at 5 mio. kr. blev deponeret ved skødets underskrivelse, idet den samlede købesum skulle forfalde til betaling, når der forelå endeligt skøde uden præjudicerende anmærkninger.\nBerigtigelsen blev efterfølgende ændret, idet der i stedet blev udstedt to gældsbreve på tilsammen 53,5 mio. kr. til G5 A/S. Forrentningen af gældsbrevene er aftalt til 4 % p.a.\nGældsbrevene, der er enslydende, har følgende ordlyd:\n"I forbindelse med køb af ejendommen matr. nr. xxx og matr. nr. yyy beliggende Y erklærer undertegnede, G4 I/S at skylde til G5 A/S DKK 26.750.000, skriver danske kroner\n-totiseksmillionersyvhundredefemtitusinde- 00/100, hvilket beløb vi forpligter os til at forrente med 4 % p.a. fra 1. januar 2004 til betaling sker. Renten betales hver 1. januar og 1. juli, første gang 1. juli 2004 for det da forløbende tidsrum.\nGælden kan af debitor til enhver tid indfries helt eller delvist uden varsel, idet der ved indfrielse betales rente til indfrielsesdagen.\nFra kreditors side kan gælden forlanges indfriet helt eller delvist med 3 måneders forudgående skriftlig varsel.\nI tilfælde af manglende rettidig betaling kan nærværende gældsbrev danne grundlag for tvangsfuldbyrdelse i henhold til Retsplejelovens § 478, stk. 1 nr. 5.\nGöteborg, den 1 januari 2004\nFor H1 AB: For G2 AB:\nDa G5 A/S og interessentskabet har samme ultimative ejerkreds ansås det for en omkostningskrævende og unødvendig proces at få tinglyst pantebreve på ejendommen. Gældsbrevene er derfor ikke tinglyst på ejendommen.\nDen 1. juli 2004 overdrog G5 A/S de to gældsbreve inklusiv renter til henholdsvis G1 AB og G3 AB (de "svenske moderselskaber") til kurs 100, som delvis betaling for selskabets gæld til de svenske moderselskaber.\nOverdragelsen til G1 AB lyder således, idet bemærkes, at overdragelsen til G3 AB er enslydende, bortset fra, at selskabet G1 AB er erstattet af selskabet G3 AB.\nDkk 26.750.000 från 1 januari 2004\nUndertecknat bolag, G5 A/S, överlåter per 1. juli 2004 detta skuldebrev å DKK 26.750.000:- jämte rånta å DKK 539.478:-. till det underskrivande bolaget G1 AB.\nFordringen överlåtes till kurs 100.\nÖverlåtelsen sker för att delvis infria G1 AB's existerande fordran mot G5 A/S, således skall denna fordran nedsåttas med det överlåtna beloppet.\nUnderskrivande bolaget G1 AB förklarar sig ha fullgjort ovan nåmnda överlåtelse till fuilt belopp jåmte rånta.\nBåda parter anser att fordringen överlåtits tiil marknadsvärde och att överlåtelsen inte skall föranleda någon beskattning i G5 A/S. Om Skattemyndigheten påkallar en förhöjd skattepliktig inkomst för G5 A/S pga kursvårdet, kan parterna vålja att överlåta fordringen till den kurs som till slut faststålles av Skattemyndigheten.\nGöteborg den 1. juli 2004\nGældsbrevene inklusive renter fra 1. juli til 31. december 2004 er senere ved transport den 31. december 2004 overdraget til datterselskaberne. Overdragelserne er sket vederlagsfrit.\nTransporterklæringen til datterselskabet H1 AB lyder således, idet bemærkes, at transporterklæringen til datterselskabet G2 AB i det væsentlige er enslydende, bortset fra at selskaberne G1 AB og H1 AB er erstattet af henholdsvis selskabet G3 AB og selskabet G2 AB.:\n"Ovanstående belopp, DKK 27.289.478, jåmte ränta å DKK 550.358 överlåtes per 31. december 2004 till H1 AB.\nGöteborg 31. december 2004\nG1 AB H1 AB\nG4 I/S' gæld er efterfølgende reduceret til omkring 8 mio. kr. Nedbringelsen af gælden skyldes afdrag foretaget i forbindelse med et delvist salg af grundene. Ifølge repræsentanten er gælden på intet tidspunkt blevet eftergivet.\nH1 AB og G2 AB har i indkomstårene 2004 og 2005 betalt henholdsvis 1.090.373 kr. og 987.118 kr. i renteudgifter på gældsbrevene.\nGrenen H1 AB og G1 AB har indtægtsført renteindtægter for perioden 1. januar til 30. juni 2004 hos H1 AB, for perioden 1. juli til 31. december 2004 hos G1 AB og for 2005 hos H1 AB.\nGrenen G2 AB og G3 AB har indtægtsført renteindtægter for 2004 hos G3 AB og for 2005 hos G2 AB.\nIfølge repræsentanten udlignes renteindtægterne af renteudgifterne, således at resultatet samlet set er 0.\nBeløbene er i begge selskaber først indtægtsført i 2005, idet bogføringen for 2004 var afsluttet, da årsrapporten for 2004 var afsluttet, da årsrapporten for 2004 for interessentskabet lå klar.\nIfølge repræsentanten er renteindtægterne for perioden 1. januar - 1. juli 2004 tillige indtægtsført i G5 A/S. Selskabets skattepligtige indkomst for 2004 udgjorde efter fremførsel af underskud 0 kr. Herefter havde selskabet fortsat uudnyttet underskud til fremførsel på 525.303 kr.\nSkattecentret har ikke godkendt fradrag for renteudgifter for 2004 med 1.090.373 kr. og for 2005 med 987.118 kr.\nDer er herved henvist til selskabsskattelovens § 9, hvorefter begrænset skattepligtige kun kan fratrække udgifter, som vedrører de indkomstkilder, hvis indkomster er skattepligtige.\nDer er endvidere henvist til ligningsvejledningen 2004, punkt D.B.6.1m, hvoraf fremgår:\nVed indkomstopgørelsen for begrænset skattepligtige ejere af fast ejendom her i landet kan godkendes fradrag for renter af almindelig prioritetsgæld samt af anden gæld mod sikkerhed i ejerpantebrev i vedkommende ejendom indtil en samlet behæftelse på 80 % af ejendommens handelsværdi ved indkomstårets udløb. Yderligere renteudgifter tillades ikke fradraget, medmindre den skattepligtige dokumenterer, at den samlede behæftelse alene vedrører ejendommens anskaffelse, drift eller forbedring. Såfremt et lån er optaget i fremmed valuta, vil ændringer i valutakursen medføre en forøgelse eller nedgang i gældsforpligtelsen. I det omfang denne, opgjort efter valutakursen på låneoptagelsens tidspunkt, var placeret inden for 80 % af ejendommens aktuelle handelsværdi, vil en forøgelse af gælden som følge af ændring af valutakursen ikke være omfattet af begrænsningen af rentefradraget. Fradragsretten for renter begrænses for det eller de sidste lån i prioritetsrækken."\nSkattecentret har herefter nægtet fradrag for de pågældende renteudgifter med begrundelsen, at gælden ikke er tinglyst i ejendommen eller sikret ved ejerpant. Dette anses som en betingelse for fradrag, jf. herved også TfS 1998.402 og TfS 1995.643.\nEfter skattecentrets opfattelse er det uden betydning, at disse afgørelser vedrører fysiske personer og ikke juridiske personer, da praksis også gælder juridiske personer. Reglerne er ens for fysiske og juridiske personer.\nSelskabets repræsentant har fremsat påstand om, at fradrag for renteudgifterne godkendes, subsidiært med et mindre beløb.\nRepræsentanten har henvist til, at hverken statsskattelovens § 6 eller selskabsskattelovens § 9 indeholder hjemmel til i en situation som her at begrænse fradragsretten til kun at omfatte renteudgifter for pantsikret gæld.\nEfter repræsentantens opfattelse har det aldrig været meningen, at 80 %-reglen skal anvendes på begrænset skattepligtige selskaber. Til støtte for anbringendet er henvist til Ligningsvejledning for 1979 og 1980, hvori 80 %-reglen omtales for første gang.\nDet er anført, at baggrunden for indførelsen af 80 %-reglen ifølge en artikel i SU 1998, 185 af Bent Munch Pedersen, Told- og Skattestyrelsen, var at det i adskillige tilfælde havde været vanskeligt at fastslå, hvorvidt/i hvilket omfang et lån kunne siges at vedrøre den pågældende ejendom. Fra tiden før 80 %-reglens indførelse omtaler artiklen alene de to ovennævnte afgørelser vedrørende begrænset skattepligtige personer, som er omtalt i Ligningsvejledningen 1979. At 80 %-reglen stiller krav om, at lånet har sikkerhed i ejendommen skyldes ifølge artiklen, at det "... her i landet er sædvanligt (og let) at belåne fast ejendom, medens det i mange andre lande er normalt at handle ejendom kontant og klare finansieringen ved f.eks. banklån."\nReglen var med andre ord tiltænkt at skulle gælde i de tilfælde, hvor man sædvanligvis finansierede erhvervelsen af en fast ejendom ved optagelse af realkreditlån på op til 80 % af ejendommens værdi. En sådan belåning var og er ganske sædvanlig ved personers erhvervelse af fast ejendom til beboelse. I erhvervsforhold var og er en sådan belåning imidlertid ikke blot usædvanlig, men typisk også umulig. Af den dagældende realkreditlov (lovbekendtgørelse nr. 364 af 6. august 1980), § 10, stk. 2 og 3, fremgår, at der kun kunne ydes op til 80 % realkreditlån til erhvervelse af ejendomme til helårsbeboelse og lejeres overtagelse af udlejningsejendomme på andelsbasis.\nRepræsentanten har herefter gennemgået ligningsvejledningerne fra 1980 til i dag og har derpå konstateret, at for begrænset skattepligtige selskaber stiller ligningsvejledningen ingen yderligere betingelser end at udgiften skal vedrøre den skattepligtige indkomstkilde og være fradragsberettiget efter skattelovgivningens almindelige regler. Det konkluderes, at 80 %-reglen således var tiltænkt udelukkende at skulle anvendes på begrænset skattepligtige personers erhvervelse af fast ejendom i Danmark.\nRepræsentanten har desuden henvist til, at Ligningsvejledningen 1980 i relation til 80 %-reglen anvender ordet "gælden", hvilket fra og med Ligningsvejledningen 1983 - formentlig utilsigtet - er ændret til "behæftelsen".\nPå forespørgsel om afgrænsningen mellem långivning og indskud i interessentskabet er henvist til den omstændighed, at der i forbindelse med overdragelsen af ejendommen fra G5 A/S til G4 I/S blev oprettet 2 gældsbreve. G5 A/S har ikke fået medejendomsret til interessentskabets formue, ligesom selskabet regnskabsmæssigt har behandlet forholdet som et gældsforhold. Endvidere er henvist til, at de svenske selskaber ligeledes har behandlet forholdene som låneforhold og medregnet indtægterne i deres skattepligtige indkomster. Herefter må der anses for at foreligge et låneforhold og ikke selskabsdeltagelse. Det faktum, at der efter den sidste transport i skattemæssig henseende opstår sammenfald mellem kreditor og debitor kan ikke medføre, at forholdet pludseligt kan anses for at have ændret karakter.\nCivilretligt foreligger der ubestridt en gyldig og juridisk bindende låneaftale mellem G4 I/S og de to svenske selskaber. Der er herefter ikke hjemmel til at nægte interessenterne fradrag for deres forholdsmæssige andel af renteudgifterne. Der er herved henvist til, at parterne efter årsregnskabsloven har behandlet forholdet som et låneforhold. Endvidere er henvist til SKM2006.749.HR (Elevatorsagen). Der er desuden henvist til Noe Munck og Lars Hedegaard Kristensen, "Selskabsformerne - Lærebog i selskabsret" (5. udgave, 2007), side 106. og til Claus Molbech Bendtsen, "Interessentskabsretlige problemer" (1. udgave 2003), side 71.\nRepræsentanten er herefter samlet af den opfattelse, da der er tale om renteudgifter omfattet af statsskattelovens § 6, stk. 1, litra e, og som vedrører den indkomstkilde, hvis indtægter selskabet er skattepligtig af, jf. selskabsskattelovens § 9, stk. 1, 1. pkt., at selskabet har et egentligt retskrav på at kunne fratrække de afholdte renteudgifter.\nRepræsentanten har endelig, hvis Ligningsrådet anses for at have haft den fornødne hjemmel til at opstille en absolut regel, som afskærer begrænset skattepligtige selskabers fradrag for ikke-pantsat gæld, gjort gældende, at en sådan begrænsning af fradragsretten strider mod TEF artiklerne 43 og 56 om henholdsvis den fri etableringsret og kapitalens frie bevægelighed.\nTil Landsskatterettens kendelse offentliggjort i SKM2008.524.LSR, hvori en person bosiddende i udlandet blev nægtet fradrag for renteudgifter på lån, der ikke var pantesikret i en ejendom her i landet, er bemærket, at afgørelsen, modsat situationen her i sagen, vedrører en fysisk person. Allerede af denne grund kan kendelsen ikke være afgørende for nærværende sag. Til det anførte om 80 %-reglens forenelighed med frihedsrettighederne i bl.a. TEF artiklerne 39 og 43 er henvist til EF-domstolens præmis 52 i de Saillant-sagen (sag C-9/02), hvor det i forhold til nogle franske fraflytningsbeskatningsregler bl.a. er udtalt, at der "... ikke, uden langt at gå ud over, hvad der er nødvendigt for at opfylde det forfulgte formål, [kan] opstilles en formodning for, at enhver skattepligtig, der flytter sit hjemsted fra Frankrig, har til hensigt at omgå den franske skattelovgivning". Overføres EF-Domstolens præmisser på nærværende problemstilling, synes det åbenlyst, at der bliver tale om uproportional - og dermed EU-stridig - ordning, hvis 80 %-reglens anvendelsesområde udstrækkes til også at omfatte situationer som den foreliggende, hvor der ikke er tale om, at udenlandsk gæld vilkårligt er placeret i Danmark, men hvor det tværtimod er hævet over enhver tvivl, at gældsforholdet vedrører den faste ejendom, som selskaberne beskattes af her i landet. Det er muligt, at anvendelsen af 80 %-reglen i tvivlstilfælde ikke er uproportional, men der må være mulighed for at tilsidesætte reglen på baggrund af en konkret bevisbedømmelse.\nDet lægges til grund, at de svenske selskaber, H1 AB og G2 AB ifølge selskabsskattelovens § 2, stk. 1, litra b, er begrænset skattepligtige til Danmark, idet de gennem interessentskabet G4 I/S, ejer ejendommen beliggende Y, hver med 50 %. Interessentskaber er efter dansk skatteret totalt transparente.\nDet er oplyst, at det ved interessentskabets erhvervelse af ejendommen fra G5 A/S oprindeligt havde været meningen, at hele købesummen på 58,5 mio. kr. skulle forfalde til betaling, når der forelå endeligt skøde, men at berigtigelsen blev ændret, således at der den 1. januar 2004 i stedet blev udstedt 2 enslydende gældsbreve på hver 26.750.000 kr., som den 1. juli 2004 blev overdraget til hvert af moderselskaberne G1 AB og G3 AB som betaling for selskabernes tilgodehavender hos sælgeren G5 A/S. Gældsbrevene blev derefter og indenfor samme år, den 31. december 2004, overdraget vederlagsfrit til datterselskaberne (interessenterne).\nDet er endvidere oplyst, at G5 A/S blev besluttet likvideret den 7. juli 2004, på hvilket tidspunkt selskabet havde store økonomiske problemer.\nInteressenterne blev herefter ejere af hvert sit gældsbrev, der ikke er tinglyst på ejendommen, men er enslydende med samme hovedstol og forrentning og uden afdragsplan. Forrentningen for første halvår af 2004 er, uanset at denne angår G5 A/S, indtægtsført hos henholdsvis H1 AB og G3 AB, og for anden halvår af 2004 hos henholdsvis G1 AB og G3 AB, samtidig med at forrentningen sammen med hovedstolen efterfølgende er overført vederlagsfrit til de respektive datterselskaber (interessenterne). I de svenske selskaber har renteindtægterne og - udgifterne samlet set givet et resultat på 0 kr. Endvidere har selskaberne først indtægtsført renteindtægterne for 2004 i 2005 ved efterposteringer.\nPå denne baggrund findes det mest sandsynligt, at ændringen af berigtigelsen af købesummen ved udstedelse af gældsbreve skyldtes moderselskabernes muligheder for modregning med G5 A/S' gæld til dem, idet det må anses for forudsat, at gældsbrevene derefter skulle overdrages vederlagsfrit til datterselskaberne.\nInteressentskabets modtagelse af midler anses under disse omstændigheder for tilskud, og ikke lån. De pågældende beløb er herefter ikke fradragsberettigede, da der ikke som forudsat for fradrag foreligger en gæld.\nLandsskatteretten stadfæster med denne begrundelse skattecentrets afgørelse.